# Анте Павелич

### от Уикипедия, свободната енциклопедия

Анте Павелич хърватски политик
Картинка:Ante Pavelic.jpg
Роден: | 14 юли 1889 Брадина, Босна и Херцеговина
Починал: | 28 декември 1959 Мадрид, Испания

Анте Павелич (на хърватски Ante Pavelić) е хърватски политик, основател на националистическото движение Усташи (Ustaše) и държавен глава на Независимата хърватска държава (Nezavisna Država Hrvatska, NDH) по време на Втората световна война. Наричат го "Касапинът на Балканите".

През 1934 г той организира убийството на френския външен министър Барту и югославския крал Александър. Двамата са застреляни по време на посещението на Александър във Франция. След това Павелич е осъден на смърт, но успява да избяга в Италия и Мусолини отказва да го предаде на съда. През 1941 г. Загреб е превзет от германската армия и усташките лидери провъзгласяват независимостта на Хърватия. Павелич напуска Италия се завръща в страна си на 15 април 1941 г., за да поеме ръководството. Управлението му е благословено от архиепископа на Хърватия и от папа Пий XII. След това религиозните католически лидери и свещеници получават високи постове в националистическото движение на Павелич. Целите на усташкото управление, ръководено от Павелич, са етническо прочистване на Хърватия и унищожаване на православната църква. През 1941 г. Павелич се среща с Хитлер и получава одобрението му за плана си за изгонване на голяма част от сръбското и замяната му с население от хървати и словенци от анексираните от Германия територии. Двамата се срещат отново през ноември 1942 г.

По време на усташкото управление в Хърватия са създадени концентрационни лагери. От декември 1941 г. до февруари 1942 г. само в лагера Ясеновац са убити 40000 православни християни, а през лятото на 1942 г. там са убити 66 хиляди православни християни, между които 2 хиляди деца. Лагери има още в Стара Градишка, Крапе, Брочице, Градина и много други. Масовите убийстват имат чудовищни размери. Извършват се разстрели и кланета, хората се погребват живи. Предполага се, че усташите са убили около 30000 евреи, 29000 цигани и между 300000 и 600000 сърби.

След поражението на нацистката армия в края на Втората световна война, преди влизането на победителите в Хърватия, Павелич се спасява в Австрия. Там е арестуван и затворен. След това с помощта на папа Пий XII е пуснат от затвора и се укрива във Ватикана, след което бяга в Аржентина. Там възражда усташкото движение и е съветник по въпросите на сигуронстта на президента Хуан Перон.

През 1957 г. е ранен при неуспешен опит за убийство срещу него, организиран от югославската тайна полиция. След това успява да избяга в Испания, където в това време управлява фашисткият диктатор Франциско Франко. Умира в Мадрид от раните, получени при покушението срещу него.

Анте Павелич е близък приятел с Иван Михайлов и напълно подкрепя българското национално-освободително движение във Вардарска Македония

Взето от „http://bg.wikipedia.org../../../%D0%B0/%D0%BD/%D1%82/%D0%90%D0%BD%D1%82%D0%B5_%D0%9F%D0%B0%D0%B2%D0%B5%D0%BB%D0%B8%D1%87_0631.html“.

Категории: Хърватски политици

##### Views

- Статия
- Беседа
- Текуща версия

##### Търсене

##### На други езици

- Bosanski
- Català
- Deutsch
- English
- Español
- Suomi
- Français
- Hrvatski
- Magyar
- Italiano
- Nederlands
- Norsk (nynorsk)
- Polski
- Português
- Русский
- Slovenščina
- Српски / Srpski
- Svenska